《千秋阁四首为司马汪公赋阁在千秋里中 其三》
明代·胡应麟

紫气青都属望来，荧皇飞搆入崔嵬。玄龟左右图书出，翠鹫东西法象回。

草就滕王千客避，藜然天禄万灵陪。莫誇名姓麒麟上，别擅乾坤在草莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。